
**Kriteriji vrednovanja**

**2. razred**

Polazišne točne u vrednovanju svih učenika iz nastavnog predmeta Katoličkog vjeronauka su Pravilnik o načinima, postupcima i elementima vrednovanja učenika u osnovnoj i srednjoj školi i Kurikulum za nastavni predmet Katolički vjeronauk za osnovne škole i gimnazije u Republici Hrvatskoj (<https://narodne-novine.nn.hr/clanci/sluzbeni/2019_01_10_216.html>) kao i narav te posebnost sadržaja nastavnog predmeta.


Pri planiranju i provedbi vrednovanja vjeroučitelji će se ravnati temeljnim načelima kurikuluma s posebnim osvrtom na odgojno-obrazovne ishode svrstane u četiri domene:

1. domena: Čovjek i svijet u Božjem naumu
2. domena: Riječ Božja i vjera Crkve u životu kršćana
3. domena: Kršćanska ljubav i moral na djelu
4. domena: Crkva u svijetu



Prema kurikulumu za Katolički vjeronauk elementi vrednovanja su **znanje**, **stvaralačko izražavanje** te **kultura međusobnoga komuniciranja**.

|  |  |
| --- | --- |
| **Elementi vrednovanja** | **Vrednuje se…** |
| ZNANJE | usvajanje, interpretiranje, razumijevanje i argumentiranje temeljnih činjenica, pojmova, događaja i tekstova na spoznajnom, doživljajnom i djelatnom planu |
| STVARALAČKO IZRAŽAVANJE | usmeno, pisano, likovno, glazbeno,  i scensko stvaralaštvo te istraživački rad s ciljem povezivanja usvojenih spoznaje, znanja, stavova i vrijednosti s vlastitim iskustvom |
| KULTURA MEĐUSOBNOG KOMUNICIRANJA | izražavanje o stavovima i vrijednostima, ponašanje i marljivost tijekom procesa učenja i poučavanja |

Tijekom nastavne godine vjeroučitelji će sustavno provoditi formativno i sumativno vrednovanje.



**VREDNOVANJE**





**FORMATIVNO**

ne rezultira brojčanom ocjenom

ocjenom, već

kvalitativnom

povratnom informacijom





**vrednovanje za učenje**

cilj je

unapređivanje i

planiranje budućega

učenja i poučavanja





**vrednovanje kao učenje**

aktivno uključivanje

učenika u proces


vrednovanja



**SUMATIVNO**

rezultira brojčanom

ocjenom



**vrednovanje naučenoga**

ocjenjivanje razine

postignuća učenika

Formativno vrednovanje provodit će se sustavno tijekom nastavnog procesa s ciljem poboljšanja aktivnosti, motiviranosti, samostalnosti i kreativnosti učenika, a vrednovanje naučenoga s ciljem procjene razine usvojenosti odgojno-obrazovnih ishoda, i to nakon određene tematske cjeline i/ili obrazovnoga razdoblja.

Metode kojima će se vjeroučitelji služiti u provedbi vrednovanja naučenoga: usmena provjera, učenički projekti, procjena rasprave u kojoj sudjeluje učenik, esejski zadatci, grafički organizatori znanja, digitalni kvizovi (u slučaju nastave na daljinu) i dr.

**ZAKLJUČIVANJE OCJENA NA KRAJU GODINE**

**Zaključna ocjena na kraju nastavne godine izvodi se na temelju elemenata vrednovanja i cjelokupnog rada učenika tijekom cijele školske godine, uzimajući u obzir ocjene i rad tijekom nastave na daljinu (redovito rješavanje školskih zadataka i izrada jednog (1) kompleksnijeg zadatka), kao i one iz ostatka nastavne godine (prema kriterijima vrednovanja).**

**ZNANJE**

|  |  |
| --- | --- |
| **OŠ KV A.2.1.** Učenik iznosi i opisuje osnovna iskustva o sebi, o drugima i svijetu u kojem uočava svijetle i tamne strane. | |
|  | |
| **dovoljan (2)** | Učenik uz pomoć navodi primjere svijetlih i tamnih strana života iz vlastitog iskustva. |
| **dobar (3)** | Učenik navodi primjere svijetlih i tamnih strana života iz vlastitog iskustva.  Učenik prepoznaje situacije iz svoga okruženja u kojima se vidi kako su ljudi međusobno povezani i  odgovorni za stvoreni svijet. |
| **vrlo dobar (4)** | Učenik jednostavno opisuje primjere svijetlih i tamnih strana života iz vlastitog iskustva.  Učenik navodi situacije iz svoga okruženja u kojima se vidi kako su ljudi međusobno povezani i odgovorni za  stvoreni svijet. |
| **odličan (5)** | Učenik opisuje primjere svijetlih i tamnih strana života iz vlastitog iskustva.  Učenik opisuje situacije iz svoga okruženja u kojima se vidi kako su ljudi međusobno povezani i odgovorni za  stvoreni svijet.  Učenik predlaže načine kako može pomoći drugima u svojoj okolini i pruža konkretnu pomoć. |
|  | |
| **OŠ KV A.2.2.** Učenik objašnjava da je Biblija sveta knjiga koja govori o Bogu i o ljudima, uočava da je osobito važna poruka Isusa Krista te razumije jednostavnije biblijske pripovijesti. | |
|  | |
| **dovoljan (2)** | Učenik navodi dva osnovna dijela Biblije.  Učenik uz pomoć prepričava barem jednu starozavjetnu i novozavjetnu pripovijest. |
| **dobar (3)** | Učenik navodi dva osnovna dijela Biblije.  Učenik prepoznaje Bibliju kao knjigu koja pripovijeda o velikim Božjim djelima i o važnim ljudskim iskustvima.  Učenik prepoznaje Novi zavjet kao dio Biblije koji govori o Isusu Kristu i opisuje život prvih kršćana.  Učenik uz pomoć vjeroučitelja prepričava starozavjetne i novozavjetne pripovijesti.  Učenik uz pomoć vjeroučitelja prepoznaje povezanost biblijske poruke i konkretnoga iskustva. |
| **vrlo dobar (4)** | Učenik opisuje Novi zavjet kao dio Biblije koji govori o Isusu Kristu i opisuje život prvih kršćana.  Učenik jednostavno prepričava starozavjetne i novozavjetne pripovijesti.  Učenik prepoznaje povezanost biblijske poruke i konkretnoga iskustva.  Učenik prepoznaje značenje pojma prispodoba (pojednostavljeno – priče koje je Isus pričao). |
| **odličan (5)** | Učenik prepričava starozavjetne i novozavjetne pripovijesti.  Učenik opisuje Bibliju kao knjigu koja pripovijeda o velikim Božjim djelima i o važnim ljudskim iskustvima.  Učenik navodi značenje pojma prispodoba.  Učenik navodi primjer povezanost biblijske poruke i konkretnoga iskustva. |

|  |  |
| --- | --- |
| **OŠ KV A.2.3.** Učenik prepoznaje i navodi različite religijske znakove, blagdane i običaje u neposrednoj okolini te izražava važnost poštovanja drugih ljudi. | |
|  | |
| **dovoljan (2)** | Učenik uz pomoć prepoznaje da različiti religijski znakovi potvrđuju da ljudi vjeruju u Boga, ali i da ima ljudi  koji ne vjeruju u Boga.  Učenik uz pomoć prepoznaje važnost međusobnoga poštovanja. |
| **dobar (3)** | Učenik prepoznaje različite religijske znakove u neposrednom okruženju ili u medijima.  Učenik prepoznaje da različiti religijski znakovi potvrđuju da ljudi vjeruju u Boga, ali i da ima ljudi koji ne  vjeruju u Boga.  Učenik prepoznaje važnost međusobnoga poštovanja. |
| **vrlo dobar (4)** | Učenik prepoznaje da se različiti znakovi odnose na različite religije.  Učenik iskazuje poštovanje pripadnicima drugih religija u svojoj sredini. |
| **odličan (5)** | Učenik navodi različite religijske znakove, blagdane i običaje.  Učenik izražava stav uvažavanja i poštovanja prema pripadnicima drugih religija i dobrim primjerom potiče  i druge. |
|  | |
| **OŠ KV B.2.1.** Učenik otkriva Boga Stvoritelja koji poziva čovjeka da mu bude  prijatelj i suradnik. | |
|  | |
| **dovoljan (2)** | Učenik prepoznaje biblijske osobe i događaje iz odabranih biblijskih tekstova.  Učenik prepoznaje Božji poziv da bude Božji prijatelj. |
| **dobar (3)** | Učenik navodi biblijske primjere u kojima prepoznaje Boga kao stvoritelja.  Učenik prepričava odabrane biblijske tekstove o Abrahamu, Noi i Josipu Egipatskom. |
| **vrlo dobar (4)** | Učenik prepoznaje poruku biblijskih tekstova i pokazuje otvorenost prema Božjem pozivu da bude Božji  prijatelj, da ima povjerenja u Boga i da čini dobra djela. |
| **odličan (5)** | Učenik prihvaća Božji poziv da bude Božji prijatelj izražavajući povjerenje u Boga i čineći dobra. |
|  | |

|  |  |
| --- | --- |
| **OŠ KV B.2.2.** Učenik upoznaje i opisuje Isusa kao Spasitelja i dobroga Učitelja koji poziva učenike da budu njegovi svjedoci. | |
|  | |
| **dovoljan (2)** | Učenik uz pomoć prepričava odabrane biblijske tekstove o Isusu. |
| **dobar (3)** | Učenik prepričava navedene biblijske tekstove.  Učenik imenuje ljude koji iščekuju i traže novorođenoga Mesiju.  Učenik prepričava događaj Isusove muke i uskrsnuća. |
| **vrlo dobar (4)** | Učenik u biblijskim tekstovima prepoznaje Isusa kao dobrog i mudrog Učitelja.  Učenik u biblijskim tekstovima koji govore o Isusovom rođenju, muci, smrti i uskrsnuću prepoznaje Isusa kao Spasitelja.  Učenik na temelju biblijskoga teksta učenik navodi da Isus daje sigurnost i zaštitu.  Učenik prepoznaje poruke za svoj život, na temelju biblijskih tekstova. |
| **odličan (5)** | Učenik uz pomoć biblijskih tekstova opisuje Isusa kao Spasitelja i dobroga i mudrog Učitelja koji poziva učenike da budu njegovi svjedoci.  Učenik navodi poruke za svoj život, na temelju biblijskih tekstova. |
|  | |
| **OŠ KV B.2.3.** Učenik prepoznaje Crkvu kao zajednicu vjernika, a krštenje, misu i molitvu kao znakove zajedništva s Bogom i ljudima. | |
|  | |
| **dovoljan (2)** | Učenik navodi krštenje kao način primanja u Kristovu Crkvu i znak pripadnosti Crkvi.  Učenik prepoznaje znakove krštenja. |
| **dobar (3)** | Učenik opisuje krštenje kao način primanja u Kristovu Crkvu i znak pripadnosti Crkvi.  Učenik svojim riječima navodi znakove krštenja i značenje sakramenta krsta.  Učenik navodi da je molitva razgovor s Bogom. |
| **vrlo dobar (4)** | Učenik uz pomoć opisuje načine sudjelovanja i okupljanja i kršćana u župi.  Učenik uz pomoć opisuje znakove krštenja i značenje sakramenta krsta.  Učenik prepoznaje svetu misu kao susret s Bogom.  Učenik opisuje molitvu kao razgovor s Bogom i navodi mjesta molitve. |
| **odličan (5)** | Učenik opisuje Crkvu kao zajednicu vjernika, a krštenje, misu i molitvu kao znakove zajedništva s Bogom i ljudima. |
|  | |
| **OŠ KV C.2.1.** Učenik na primjerima biblijskih tekstova opisuje kako Bog ljubi čovjeka i oprašta čovjekove pogreške. | |
|  | |
| **dovoljan (2)** | Učenik uz pomoć prepričava biblijski tekst o prvome grijehu. |
| **dobar (3)** | Učenik prepričava biblijski tekst o prvome grijehu.  Učenik na primjerima odabranih biblijskih tekstova opisuje da je Bog milosrdan i oprašta čovjekove pogreške. |
| **vrlo dobar (4)** | Učenik prepoznaje da je svaki čovjek poseban i vrijedan, navodeći primjere.  Učenik opisuje prijateljstvo između Boga i prvih ljudi.  Učenik uz pomoć prepoznaje prvi grijeh kao biblijsku sliku za našu mogućnost da griješimo. |
| **odličan (5)** | Učenik na primjerima biblijskih tekstova opisuje da ljudi mogu povrijediti prijateljstvo s Bogom, ali da Bog uvijek ostaje prijatelj i uvijek. |
|  | |
| **OŠ KV C.2.2.** Učenik otkriva kako vrijednosti prijateljstva, pomaganja i  opraštanja provoditi u životu. | |
|  | |
| **dovoljan (2)** | Učenik prepoznaje značajke prijateljstva. |
| **dobar (3)** | Učenik uz pomoć učitelja predlaže značajke prijateljstva i njihovu primjenu u konkretnim situacijama. |
| **vrlo dobar (4)** | Učenik uz pomoć opisuje značajke prijateljstva.  Učenik predlaže načine kako značajke prijateljstva primijeniti u konkretnim situacijama. |
| **odličan (5)** | Učenik prepoznaje vrijednost prijateljstva, pomaganja i opraštanja u životu pojedinca i zajednice.  Učenik primjenjuje značajke prijateljstva u konkretnim situacijama i time izgrađuje zajedništvo u razrednoj  zajednici. |
|  | |
| **OŠ KV C.2.3.** Učenik prepoznaje i svojim riječima opisuje važnost pravila ponašanja  te navodi Zlatno pravilo. | |
|  | |
| **dovoljan (2)** | Učenik uz pomoć navodi Zlatno pravilo. |
| **dobar (3)** | Učenik navodi Zlatno pravilo.  Učenik navodi neka pravila ponašanja, opisuje ih svojim riječima i daje primjer svojim ponašanjem. |
| **vrlo dobar (4)** | Učenik uz pomoć navodi primjere primjene Zlatnog pravila u svojoj okolini.  Učenik konkretnim postupcima u svojoj okolini primjenjuje Zlatno pravilo.  Učenik prepoznaje da je Zlatno pravilo važno za sve ljude. |
| **odličan (5)** | Učenik navodi da je Zlatno pravilo važno za sve ljude.  Učenik konkretnim postupcima u svojoj okolini primjenjuje Zlatno pravilo i potiče druga na primjenu Zlatnoga pravila. |
|  | |
| **OŠ KV D.2.1.** Učenik opisuje život Isusovih učenika nekad i danas i uočava kako se u  Crkvi očituje ljubav prema Bogu i čovjeku. | |
|  | |
| **dovoljan (2)** | Učenik uz pomoć prepoznaje osnovna obilježja prve Crkve.  Učenik uz pomoć prepoznaje kako se u Crkvi danas očituje ljubav prema Bogu i čovjeku. |
| **dobar (3)** | Učenik prepoznaje osnovna obilježja prve Crkve (zajedništvo, pomaganje, okupljanje na lomljenje kruha, naviještanje).  Učenik, uz pomoć, prepoznaje razlike Crkve nekoć i danas.  Učenik prepoznaje načine na koje su kršćani međusobno povezani u današnjem vremenu. |
| **vrlo dobar (4)** | Učenik opisuje život prvih kršćana.  Učenik navodi načine kako su kršćani međusobno povezani i kako se u Crkvi danas očituje ljubav prema Bogu i čovjeku. |
| **odličan (5)** | Učenik istražuje načine kako su kršćani međusobno povezani (npr. misijski krajevi).  Učenik predlaže konkretne načine pomoći. |
|  | |
| **OŠ KV D.2.2.** Učenik opisuje crkvene blagdane, slavlja i njihovu važnost za život  vjernika te prepoznaje i opisuje druge kršćanske motive u svome okruženju. | |
|  | |
| **dovoljan (2)** | Učenik prepoznaje kršćanske motive prisutne u hrvatskim običajima i svome okruženju. |
| **dobar (3)** | Učenik prepoznaje značenje blagdana, svetkovina i običaja koji se obilježavaju u okruženju.  Učenik prepoznaje i navodi kršćanske znakove i simbole u svom okruženju. |
| **vrlo dobar (4)** | Učenik povezuje kršćanske motive s njihovim porukama.  Učenik prepoznaje biblijske motive i poruke u književnosti, likovnoj umjetnosti, glazbi. |
| **odličan (5)** | Učenik opisuje kršćanske motive i poruke prisutne u hrvatskim običajima i svome okruženju.  Učenik opisuje biblijske motive i poruke u književnosti, likovnoj umjetnosti, glazbi. |

**STVARALAČKO IZRAŽAVANJE**

|  |  |
| --- | --- |
| **dovoljan (2)** | Učenik ima poteškoće u oblikovanju misli u rečenici i sadržaju.  Vrlo se teško snalazi u pismenom, glazbenom i likovnom izričaju. Vrlo rijetko ili gotovo nikad ne izlaže vlastite stavove i mišljenje.  Potrebno je stalno ohrabrenje, poticaj i pomoć u komunikaciji s raznovrsnim medijima. |
| **dobar (3)** | Učenik treba dodatni poticaj i ohrabrenje u radu.  Učenik je ponekad nesiguran u sebe i svoje sposobnosti pa slabije sudjeluje u pojedinim aktivnostima.  Djelomično posjeduje osjetljivost za transcendentno.  Potrebno je jače zalaganje u različitim oblicima stvaralačkog izražavanja.  Povremeno i s djelomičnom pažnjom uključuje se u interpretaciju biblijskih tekstova i simbolike.  Samo ponekad i uz poticaj izražava vlastite stavove i mišljenja. |
| **vrlo dobar (4)** | Uz mali poticaj učenik postiže bolje rezultate.  Trudi se postići što bolje rezultate i vrlo je uporan.  Samostalan i korektan u različitim oblicima stvaralaštva.  Aktivno sudjeluje u različitim aktivnostima i oblicima stvaralačkog izražavanja. |
| **odličan (5)** | Učenik je vrlo uspješan u scenskom prikazu biblijskih tekstova.  Učenik je vrlo uspješan u komuniciranju s raznovrsnim medijima.  Učenik posjeduje osjetljivost i otvorenost za transcendentno.  Učenik ima posebne sposobnosti za glazbeni izričaj.  Učenik je uspješan i kreativan u simboličkom izražavanju.  Učenik ima izrazite sposobnosti za likovno izražavanje.  Učenik je kreativan i komunikativan. |

**KULTURA MEĐUSOBNOG KOMUNICIRANJA**

|  |  |
| --- | --- |
| **dovoljan (2)** | Učenik je često nezainteresiran za komunikaciju s okolinom s učiteljicom i ostalim učenicima.  Učenik je introvertiran.  Teško uspostavlja pozitivnu verbalno i neverbalnu komunikaciju s učiteljicom i ostalim učenicima.  Ponekad ulazi u sukobe i često ih rješava na negativan način. |
| **dobar (3)** | Učenik je nesklon izricanju vlastitih mišljenja i stavova.  Učenika treba poticati na pozitivnu, verbalno i neverbalnu komunikaciju.  Kod učenika treba razvijati pozitivan odnos prema radu i zalaganju na vjeronaučnom susretu.  Potrebno je raditi na kulturi slušanja i nenasilnog rješavanja sukoba. |
| **vrlo dobar (4)** | Učenik svoje mišljenje izražava korektno.  Ponekad treba poticaj za suradnju, razgovor i razumijevanje drugih.  Učenik rado pomaže drugima.  Učenik ima korektan odnos prema sudionicima nastavnog procesa.  Učenik vrlo lijepo surađuje s učiteljicom i učenicima. |
| **odličan (5)** | Aktivno sluša, ima razvijene vlastite stavove i predodžbe. Tolerantan je i poštuje različita mišljenja.  Uzornim ponašanjem vrlo pozitivno djeluje na ostale učenike.  Učenik je otvoren za suradnju, razgovor i razumijevanje.  Rado i s ljubavlju pomaže drugima.  Kod učenika je izražena spremnost življenja po vjeri.  Svoje mišljenje izražava korektno i s poštovanjem prema drugima.  Učenik uvažava druge i prihvaća njihove ideje. |

U ocjenu iz Kulture međusobnog komuniciranja ulazi i odnos prema ostalim učenicima i djelatnicima u školi te poštivanje Kućnog reda škole.